Euclides Tsacalotus
Euclides Tsacalotus Res apud Vicidata repertae: Nativitas: 19 Iunii 1960; Roterodamum Patria: Graecia Familia Coniunx: Heather Gibson Euclides Stephani f. Tsacalotus vel litteris Graecis Ευκλείδης Στεφάνου Τσακαλώτος (Roterodami natus anno 1960) est oeconomus et politicus Graeciae. Alumnus est universitatum Sussexiensis et Oxoniensis ubi doctoratum meruit. Apud universitatem Cantiensem annis ab 1989 ad 1993 docuit, deinde in Universitate Oeconomiae et Negotii Atheniensi, sed ab anno 2010 professor est rerum oeconomicarum apud universitatem Athenarum. Annis 2012 et 2015 legatus est ad Parlamentum Graecum pro factione SYRIZA. A die 6 Iulii 2015 est minister vectigalium Graeciae, successor Ioanni Baruphaci.